Fjárfestatengsl íslenskra fyrirtækja á hlutabréfamarkaði
Ritgerð þessi fjallar um stöðu fjárfestatengsla hjá íslenskum fyrirtækjum sem skráð eru á hlutabréfamarkað. Rannsóknin er með eigindlegu sniði og er fyrst og fremst gerð til að varpa betri mynd á stöðu fjárfestatengsla á Íslandi í dag og kanna viðhorf fjárfestatengla, fjárfesta, sjóðstjóra og greiningaraðila. Einnig er farið fræðilega yfir fjárfestatengsl almennt og sögu þeirra hérlendis og erlendis. Helstu niðurstöður rannsóknarinnar eru að íslensk fyrirtæki eru mislangt á veg komin í fjárfestatengslum. Á meðan sum fyrirtæki eyða litlum tíma í fjárfestatengsl og framkvæma einungis það sem lög og reglur kveða á um eru önnur fyrirtæki komin töluvert lengra og sjá mikil tækifæri í því að sinna fjárfestatengslum vel.
Viðskiptafræði, Fjárfestar, Eigindlegar rannsóknir, Hlutabréf
Networked Digital Library of Theses and Dissertations